**ΑΝΑΚΟΙΝΩΣΗ**

Η «Ηλεκτρονική Διακυβέρνηση Κοινωνικής Ασφάλισης» (Η.ΔΙ.Κ.Α. Α.Ε.) ανακοινώνει τη Διενέργεια Δημόσιας Διαβούλευσης επί του Τεύχους Διακήρυξης που αφορά σε ανοικτό διεθνή ηλεκτρονικό διαγωνισμό με κριτήριο ανάθεσης την **πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής** για την ανάδειξη Αναδόχου που θα αναλάβει το έργο **«Τεχνική Υποστήριξη-Παρακολούθηση Δράσεων Ψηφιακού Μετασχηματισμού του Τομέα Υγείας με κωδικό ΟΠΣ Τ.Α 5163911 της δράσης 16752-Ψηφιακός Μετασχηματισμός Τομέα Υγείας»** και καλεί όλους τους ενδιαφερόμενους οικονομικούς φορείς σε ανοικτή μη δεσμευτική συμμετοχή στη διαδικασία διαβούλευσης και την κατάθεση παρατηρήσεων - προτάσεων επί του τεύχους διακήρυξης, το οποίο επισυνάπτεται σε pdf μορφή.

Οι παρατηρήσεις, προτάσεις ή και τα σχόλια που υποβάλλονται στη διαβούλευση θα πρέπει να σχετίζονται άμεσα με το υπό διαβούλευση ζήτημα, με αναφορά της συγκεκριμένης ενότητας, παραγράφου ή και υπο-παραγράφου στην οποία αναφέρονται, με πλήρη τεκμηρίωση. Επίσης, θα πρέπει να δίδονται τα πλήρη στοιχεία του ενδιαφερόμενου Οικονομικού Φορέα (Επωνυμία, e-mail) που υποβάλλει σχόλιο / παρατήρηση / πρόταση.

Η διαδικασία διαβούλευσης θα διεξαχθεί μέσω του Συστήματος του ΕΣΗΔΗΣ, στην ηλεκτρονική διεύθυνση [www.promitheus.gov.gr](http://www.promitheus.gov.gr), για χρονικό διάστημα δέκα πέντε (15) ημερών από την ανάρτηση του Τεύχους Διακήρυξης στο ΕΣΗΔΗΣ προς Διαβούλευση και συγκεκριμένα για το χρονικό διάστημα από **24/5/2022-7/6/2022.**

Η παρούσα ανακοίνωση καθώς και το τεύχος της διακήρυξης θα αναρτηθούν και στην ιστοσελίδα της Η.ΔΙ.Κ.Α Α.Ε., στην ηλεκτρονική διεύθυνση ([www.idika.gr](http://www.idika.gr) ).

**ΝΙΚΗ ΤΣΟΥΜΑ**

**ΠΡΟΕΔΡΟΣ Δ.Σ &**

**ΔΙΕΥΘΥΝΟΥΣΑ ΣΥΜΒΟΥΛΟΣ**